ঘাটশিলা ব্লকে প্রচুর বাঙালি পরিবারের বাস। কিন্তু স্কুলগুলিতে বাংলা শেখার সুযোগ তেমন নেই বললেই চলে। অতীতে রঘুবর দাস সরকার ঝাড়খণ্ডের দ্বিতীয় ভাষা হিসেবে বাংলাকে চালু করার কথা বললেও কার্যত কিছুই হয়নি। অনেক সরকারি স্কুলেই বাংলা শিক্ষক নেই। স্কুলগুলিতে বাংলা বইও আসে না ঠিক মতো। ঘাটশিলার বাসিন্দা অবনী রায়ের কথায়,‘‘ছেলেমেয়েদের বাংলা পড়ানোর খুব ইচ্ছে। স্বামী-স্ত্রী চাকরি করি বলে আমরা সময় পাই না। এই প্রয়াসকে স্বাগত। আমার ছেলেমেয়েরা তো পাঠশালার ছাত্র হয়ে গিয়েছে।’’